Kevät laulu (Hirvonen)
Talven tuiman ummen alta
 Pälvikulta pilkistää,
 Kanervaiset kaikkialla
 Metsän kummut kaunistaa.

 Linnut pienet piilostansa
 Lentää laulain: ”pii, pii, pii.”
 Lapset kullat kodistansa
 Kevät-juhliin kiirehtii.

 Luojallensa linnut laulaa,
 Kevätvirttä visertää,
 Eivät muista talven vaivaa,
 Kevään riemun täyden vaan.

 Sukuansa suosii sydän
 Peipposenkin pienoisen,
 Puolisoineen tekee pesän,
 Kartanoisen kaunoisen.

 Ei oo korkea se koti,
 Arvoisa ei aittansa;
 Ompaan riemuu, suosiota,
 Ihanaista elonsa.

 Työnsä lomat laulain viettää,
 Aamut, illat, iloitsee,
 Korkealle kiittäin kiittää,
 Lemmessänsä leikitsee.

 Vaan on paratiisin portti
 Lukittuna linnunkin! –
 Vainoojansa vaanii ratki,
 Sortaa peipon pienenkin.

 Lapsienkin lemmettyyttä,
 Rakkaissakin raakuutta.
 Poika lintusia pyytää
 Ansoillansa ahdistaa.

 Purkaa pesän, murtaa munat,
 Sortaa kodin pienenkin!
 Piinaa, polkee, pienet pojat,
 Lempilapset linnunkin!

 Kuules! kuinka suuren surun
 Emän itku ilmoittaa,
 Kuin hän lemmen esimaun,
 Kalleimpansa kadottaa!

 Ihmislapsi! älä henno
 Kodin rauhaa raiskata!
 Olkoon lintu tahi perho,
 Sääli heitä, armahda!

 Siveydestäs’ sielusesi
 Enkelitkin iloitsee,
 Laupeudestas lapsoseni
 Lintuisetkin laulelee.

 Hyödyksemme, huviksemme,
 Luoja linnut lähettää:
 Pääskysemme, peipposemme
 Hyönteisiä hävittää.

 Syksyn tullen sääntö Luojan
 Meille saaliit suuret suo:
 Kalat, linnut, talven muonan
 Onni omaksemme tuo.

 Pyydetään sitt’ pyydyksillä
 Lupa-ai’at ahkeraan,
 Saadaan saaliit syksyisillä
 Talven ai’ais’ aittahan.

 Siispä liittoon lyöttykäämme
 Veikot, siskot siveään,
 Lintuin pesät säästäkäämme
 Sekä poi’at elämään!

 Lintu-kullat! kuultaa, tulkaa,
 Lasten leikkiin laulamaan!
 Älkööt olko pelkosilla,
 – Nyt on rauha vahva maan!

Lähde: Savo-Karjala 27.4.1888.

Isak Hirvonen
Laulut
Runot
Savo-Karjala
1888